现代社会生活水平提高,带来的是膏粱厚味的过量摄入和痰湿的积聚。而“百病皆因于痰”,痰湿的积聚带来的身体不适是多方面的。水肿、肥胖、痤疮、泄泻······甚至伤及五脏。 轻微的痰湿可以通过饮食和生活方式的调理来祛除,但若是已罹患痰证,就一定要求助于药方。今天,为大家整理了治疗痰证的中药“十大金刚”,它们个个都是祛除痰湿的好手!一起来看文章吧! 1 黄 芩 黄芩色青带黄。黄则入土,青则入木,故为调治木土之药。痰证为土家之实,宜调治以木,故黄芩善当此任。 黄芩味苦性寒,寒则去火而降,苦则泄邪而开,故黄芩有开降痰浊之功。 脏者中实,腑者中空,入木之药,实心者多入肝,空心者多入腑。腑源于府,府者,聚也。故府乃办公之所,有司朝聚、三班六房,主簿衙役,文物毕集,处理公事,公事既理,至暮而散,府中乃空,故时聚时散,时充时空,是腑之特点也。黄芩者,其物中空,空则入腑。青中带黄,故可入胆。肝木虽主升,但木中之肝性升,木中之胆性降;木中之温者性升,木中之凉者性降。 黄芩胆药而凉,故善和降。胃有逆,治以胆药黄芩。若伍以姜、夏、藿、苏等,效果尤佳。 妊娠之呕吐用之效佳。小柴胡汤为少阳之名方,该方之主治多有脾胃症状,而柴胡、黄芩乃其中之要药也。《神农本草经》谓黄芩“主诸热,黄疸”。因其寒而除热,因其入土而消湿,因其属木而疏泄,故热结之黄疸可治也。所主之黄疸者,湿热也。痰证亦湿热之性也,故黄芩可治痰。 2 半 夏 半夏收于夏秋之季节,其时乃阳升极而方降之际。其 色白,其味辛,其质如金,是半夏为金降之药也。但降药多凉,而斯药独温热。 诸温药多升,而斯药反降,既温而降,阳因之而下交,金由之乃得其用,故人谓此品燮理阴阳。 因其得金之用,故为降浊药之首。 大凡痰浊之生,本属于中土之实,而土若生金,则土之实由之而消耗,此五行相生之顺者也。况痰浊之体本为阴,以下降为顺,故治疗痰浊之化金一法,诚为王道之上策。而其主药乃半夏也,故有痰浊壅于中焦脾胃者,见胃气不降之呕吐、恶心,用半夏则浊气下而中土和。半夏既为秋金之药,金合于肺,若痰浊阻于肺中,而见胸闷、咳痰,用之乃效;金合于大肠,若痰浊下于大肠,而见大便溏薄、肠鸣辘辘,或大便黏滞而不爽,用半夏则痰浊遂得排下。惟降药以凉为基本之法,若恐半夏降力不足,则可伍以瓜蒌、败酱草之凉药,或合承气之类,则下降之力更雄。 3 苏 子 苏子成熟于秋季,得金性也。 其色紫白,紫则入肝,白则入肺。其味辛,其气温,此为肺家之要药。 肺主降,故三子养亲汤用之以治疗痰涎壅盛、肺气不降之咳嗽痰喘;以其有金降之功,故医家用之以治疗大便之秘结。肺金之性,其初始本温也,其终则凉矣。此凉之来,常借风之力,是故秋气一至,西风呼啸,天气遂凉。是金籍木气以用之,此乃五行“相反相成、制而用之”之理也。 苏子有肺金之性,而兼风木之色,此相反相成,风助金降者也。 若虑其温而降之力不足,伍以瓜萎仁等凉药可也。 4 茯 苓 茯者,伏也,以此药原本埋伏于地下也;苓者,猪粪之别名也,以此药外形如猪粪也。根据此两点,故名茯苓。此药禀木之余气而生,得土之盛气而长,质地坚硬,色白而气平,一如金之特性。此由土生金之药也。 以其初缘木气而终得土金,故可调肝木之疾。 《神农本草经》所谓“主胸胁逆气忧恚”“寒热”“咳逆”是也。以其长于土,而禀木金之性,故可医土家之壅。《神农本草经》所谓“心下结痛”(心下者,土之位也)、“烦满”是也。木可疏土,土生金则自消,茯苓为化痰生金之要药,故二陈汤用之化痰也。 此药生长于土中;得阴气而如金,故可益阴,常为益肾之品, 而《神农本草经》所谓“口舌焦干”“惊邪恐悸”“安魂养神”“烦满”是也。 5 枳 实 枳实其味初酸,至于熟而香,其植株冬不落叶,木气盛也。酸者而入肝,香者入于脾胃。是枳实一物,而富有以木制土之功也。 是故脾胃之滞首推此品。 土家之实,张仲景创承气类,方中主枳实、厚朴也。痰证既为脾家之实,自然以疏土为大法。 疏土之品首取木药枳实。 6 厚 朴 厚朴乃树之皮,皮者合于肺,且 此物皮色本白,其味苦辛,以其合于肺、合于皮,故《神农本草经》云其主“中风、伤寒、头痛、寒热”。 肺与大肠相表里,故厚朴善导大肠之气滞。张仲景承气类以此物配合枳实,以导大肠之积。肺与大肠相表里。承者,承接也。承气汤乃承接肺气,以至于大肠,而使其肃降者也。痰证缘于土家之实,土实者,使其生金,则土自消。试以临床验证之,大凡大便通畅之人,少有肥胖患者。金盛则土消也,故余之化金汤有厚朴等品,意在取大肠肃降之功,而消脾胃之痰。 7 瓜 蒌 栝楼一物雌雄异株,瓜蒌乃其果实也。若种之则生根,而雌栝楼之根,种之方生果实。根则归肾, 此果实生根而不结实,乃精气归根,以金生肾之理也。 观瓜蒌,大而中空,其中有疏松之物,包绕瓜蒌之籽,一如人之胸腔。故张仲景以瓜蒌薤白桂枝汤治疗胸痹,诚以瓜蒌善治胸部疾患也。 痰证既为脾土之实,若以之生金,则土自消,故以瓜蒌治疗胸部之痰, 诚为中的。架生之瓜蒌,悬于半空,囊而不实,酷似乳房,瓜蒌治疗乳房疾患其理亦如此。 8 桔 梗 桔梗味辛、色白, 采于秋季者佳,是秉秋金之气而入肺也。肺气通于天而主喉,故 桔梗善医咽喉部诸疾病。 肺之位在胸,金可平肝木之亢,故《神农本草经》谓其“主胸胁痛如刀刺”。肺与大肠相表里,故桔梗又主“腹满,肠鸣幽幽”。《金匮要略》用之治疗肺痈等亦此理也。痰证为脾土之实,土生金则自消,故用桔梗治疗痰证,实乃化土为金之策。 9 麦 芽 麦芽乃大麦之芽,播种于春,至夏则熟,独得春木之气,张锡纯所谓麦芽疏肝,盖由此也。木可疏土,痰乃土家之实证,膏粱厚味所致,《内经》所谓“肥美所发”,故可取木家之药,以制约土家之实也。观民间制糖之法,已经发酵之制糖原料,加入麦芽则清浊自分,糖从中出,是麦芽有疏化五谷而分别清浊之功也。 五谷得化,清浊得分,则痰易化而消也。此麦芽化痰之理也。 哺乳期妇女,欲停哺,而虑乳房胀痛,有用民间偏方者,以炒麦芽煎汤服之,盖因其疏肝之力也。然此一味,力或不济,配以凉降之品则效果方佳。益知中药之运用,当以中医理论为指导也。 10 神 曲 神曲或名六曲,乃五谷已化之物,民间之制法原本于伏天,取谷之粉,发酵而成曲,此曲既成,转作酵母,面粉之类遇之则易发酵而化也。窃思《内经》之旨,脾胃居于中焦,其职如沤。沤者,发酵而变化也。五味入口至于中焦,则其味变化矣。脾胃合于土。万物入土则化。是故草木入土,则腐化;香臭之味入土,则香臭之嗅去;寒热之物入土,则寒热之性易;毒物入土,则毒烈之性消。中焦脾胃合于长夏,长夏者,伏天也。此时诸物皆易化,故谓中焦如沤,主化。而神曲一物,质基于五谷,生时于长夏,性合于变化,中焦之药也。 设有饮食痰积留滞于中焦,脾胃化之不及,加以此药,饮食得化也。 中焦之五谷得化得下,则或运或降,此消食之所由来。食既得以顺消,化而下之,饮食不得作痰,而既成之痰亦得以消矣。凡用此药,恒用炒焦之品,谓之焦神曲。盖焦则香,更易入脾胃也。